b'\n_START_ARTICLE_\nSol Goldstein\n_START_SECTION_\nBiografija\n_START_PARAGRAPH_\nGim\xc4\x97 1914\xc2\xa0m. kovo 30 d. Jurbarke. Lietuv\xc4\x85 okupavus naciams buvo nu\xc5\xbeudyta visa Z. Gold\xc5\xa1teino \xc5\xa1eima, o jis pats trejus metus praleido Buchenvaldo koncentracijos stovykloje, v\xc4\x97liau prisijung\xc4\x97 prie partizan\xc5\xb3. 1948 m. i\xc5\xa1vyko \xc4\xaf JAV, kur gana greitai \xc4\xafsigijo Harry J. Bosworth dant\xc5\xb3 \xc5\xa1varos priemoni\xc5\xb3 parduotuv\xc4\x99 Skokio priemiestyje \xc4\x8cikagoje. XX a. septintajame de\xc5\xa1imtmetyje Z. Gold\xc5\xa1teinas aktyviai dalyvavo vietos \xc5\xbeyd\xc5\xb3 bendruomen\xc4\x97s gyvenime. Buvo \xc4\xafvairi\xc5\xb3 organizacij\xc5\xb3 vadovu, tame tarpe Holokausto i\xc5\xa1sigelb\xc4\x97jusi\xc5\xb3 asociacijos, tarptautinio \xc5\xbeyd\xc5\xb3 fondo \xc4\x8cikagos skyriaus vadovu bei \xc4\x8cikagos sionist\xc5\xb3 federacijos prezidentu. 1976 m. suorganizavo Izraelio premjero Ichakas Rabinas susitikim\xc4\x85 su \xc4\x8cikagos \xc5\xbeydais. 1978 m. suorganizavo susitikim\xc4\x85 su Izraelio premjeru Menachem Begin._NEWLINE_1976-1977 m. aktyviai kovojo prie\xc5\xa1 vietos neonacius, kurie reng\xc4\x97 demonstracijas ir mar\xc5\xa1us nukreiptus prie\xc5\xa1 juodaod\xc5\xbeius. Jis tapo kovos su Amerikos naci\xc5\xb3 mar\xc5\xa1ais \xc4\x8cikagos priemies\xc4\x8diuose lyderiu, kaip liudininkas ir ie\xc5\xa1kovas dalyvaudavo neonaci\xc5\xb3 teismo procesuose. Z. Gold\xc5\xa1teinas mir\xc4\x97 1992\xc2\xa0m. rugs\xc4\x97jo 3 d. palikdamas 5.1 milijonus doleri\xc5\xb3 turto. Po jo mirties tarptautinis \xc5\xbeyd\xc5\xb3 fondas susisiek\xc4\x97 su jo dukterimis d\xc4\x97l $660,000 doleri\xc5\xb3 skolos nors per savo gyvenim\xc4\x85 Z. Gold\xc5\xa1teinas fondui paaukojo 1,6 milijonus doleri\xc5\xb3. Gold\xc5\xa1teino palikuonys atsisak\xc4\x97 sumok\xc4\x97ti pinigus ir tarptautinis \xc5\xbeyd\xc5\xb3 fondas juos padav\xc4\x97 \xc4\xaf teism\xc4\x85, ta\xc4\x8diau 1995 m. \xc5\xa1alims draugi\xc5\xa1kai susitarus teismo procesas buvo nutrauktas.'